Марко Ганчев
Горе-долу

chitanka.info

Панчовата банда нещо се разцепи.

Поотраснаха по ум и ръст

и не ходят вече като слепи,

дето Панчо им посочи с пръст.

А обсъждат всякоя задача.

Всеки става да раздава ум.

Та накрая и срещу водача

вдигнаха голям критичен шум.

Май народът му ще го събори —

викат: „Долу!“, викат: „Ти си сам!“.

Неговите хора викат: „Горе!“.

Как ще свърши всичко туй не знам.

Викат групово и викат соло.

Аз не давам Панчо да ги спре —

щом се вика: „Горе!“ или „Долу!“,

горе-долу всичко е добре.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.